केरल में केंद्र सरकार हस्तक्षेप कर लगवाए राष्ट्रपति शासन : सिन्हा
केरल में हो रही राष्ट्रवादियों की हत्या दुर्भाग्यपूर्ण है। इसे रोकना जरूरी है। यह राजनीतिक द्वेष से की गई हत्या है। केंद्र सरकार को हस्तक्षेप कर वहां राष्ट्रपति शासन लगाना चाहिए। यह बात डॉ. हेडगेवार स्मारक समिति के तत्वावधान में आयोजित दो दिनी चिंतन यज्ञ के दूसरे दिन रविवार को विचारक, राजनीतिक विश्लेषक प्रो. राकेश सिन्हा ने कही। लाभ मंडपम में उन्होंने कहा भारतीय राष्ट्रवाद सांस्कृतिक हो, राजनीतिक नहीं। सिर्फ संवैधानिक अधिकारों का उपयोग करना राष्ट्रवाद नहीं। राष्ट्रवाद का तात्पर्य मिट्टी, मनुष्य व इतिहास से प्रेम करना है। इससे पहले कार्यक्रम की प्रस्तावना डॉ. निशांत खरे ने रखी। अध्यक्षता मनोज फड़नीस ने की। अतिथि सेवानिवृत्त एयर मार्शल जयंत आप्टे थे। संचालन अभय शर्मा और र|ेश दुबे ने किया।
awa_Deva hin_Deva